การแข่งขันวางแผนการประกอบธุรกิจ สำหรับเยาวชน
มูลนิธิแห่งชาติเพื่อการสอนการเป็นผู้ประกอบการ ได้ช่วยเด็กวัยรุ่นจากชุมชน ที่มีรายได้ต่ำ สร้างทักษะและปลดปล่อยพรสวรรค์ในการเป็นผู้ประกอบ
วิเวียน เชา นักเรียนมัธยมปลายคนหนึ่ง ซึ่งก็เหมือนกับวัยรุ่นอเมริกันเชื้อสายเอเชียส่วนใหญ่ ที่ชอบดื่มเครื่องดื่มที่เรียกว่า “โบบะ” หรือชานมใส่วุ้นสาคูเม็ดกลมๆหรือที่เรียกว่า “ชาไข่มุก” นั่นเอง โบบะมีจำหน่ายตามร้านคาเฟ่ทั่วนครซานฟรานซิสโก แต่วิเวียน บอกว่ายังไม่มีขายในซุปเปอร์มาเก็ต ดังนั้นเธอจึงเกิดแนวคิดในการตั้งบริษัทที่มีชื่อว่า “JellyIt” ซึ่งเป็นชาไข่มุกพร้อมดื่ม วิเวียนยอมรับว่าแนวคิดนี้เป็นเรื่องของการเสี่ยงทาย วิเวียนเล่าว่า เธอได้พูดคุยกับผู้คนจากวัฒนธรรมที่แตกต่างกัน คนเหล่านั้นมักไม่ทราบว่าวุ้นกลมๆ นั่นคืออะไร และไม่กล้าที่จะลองชิม ดังนั้นเธอจึงได้แต่หวังว่าผู้คนจะอยากทดลองสิ่งใหม่ๆ และเมื่อได้ลองแล้ว ก็หวังว่าจะชอบด้วย วิเวียน เชาเป็นผู้เข้ารอบสุดท้าย ในการแข่งขันวางแผนสำหรับการประกอบธุรกิจครั้งล่าสุด ผู้เข้ารอบสุดท้ายอีกคนหนึ่งคืออูโก อูกามบา เจ้าของผลงานหมวกเบสบอล มีโลโกไฟกระพริบ ที่ใช้พลังงานจากแบตเตอรี่อูโกบอกว่าเขาสามารถทำโลโกไฟกระพริบให้กับหมวกของคน ทั่วไปได้อีกด้วย สำหรับผู้ชนะเลิศการแข่งขันเป็นนักเรียนมัธยมปลายที่ชื่อว่า หวง เฉิง ผู้วางแผนงานสร้าง บริษัทที่จะส่งอาสาสมัครจากสโมสรของโรงเรียนไปช่วยเหลือผู้สูงอายุที่ปลดเกษียณแล้ว นักเรียนจะพาผู้สูงอายุไปเดินเล่นอ่านหนังสือให้ฟัง และให้ความช่วยเหลือในเวลาที่ไปซื้อของ ผู้สูงอายุจะจ่ายค่าตอบแทนให้นักเรียนเล็กน้อยและทางสโมสรของโรงเรียน และบริษัท ของหวง เฉิง ก็จะนำเงินนั้นมาแบ่งกันหวงได้แนวคิดนี้ตอนที่ไปเยี่ยมบ้านผู้เกษียณอายุ การแข่งขันนี้ได้รับการสนับสนุนจากมูลนิธิแห่งชาติ เพื่อการสอนการเป็นผู้ประกอบการ และบริษัทการเงิน เมอริล ลินช์ คุณเนวีล ริชาร์ดสัน ที่ปรึกษาด้านการเงินได้ทำงานร่วมกับนักเรียน ในการวางแผนธุรกิจของพวกเขาเขารู้สึกประทับใจในความกระตือรือร้น และพรสวรรค์ของเด็กๆ มาก คุณเนวีลริชาร์ดสันบอกว่าเด็กๆ เหล่านั้นน่าทึ่งมาก ไม่ว่าจะสอนอะไร พวกเขาก็จะเรียนรู้และจะนำพาความรู้ที่ได้ติดตัวไปด้วย ในการแข่งขันครั้งนี้มีแนวคิดธุกิจมากมายอย่างเช่นบริษัทรับ ทำกีต้าร์ตามสั่ง สโมสรกอล์ฟ หรือสตูดิโอเต้นรำเป็นต้น มูลนิธิแห่งชาติเพื่อการสอนการเป็นผู้ประกอบการ ช่วยให้บรรดาครูอาจารย์สามารถถ่าย ทอดทักษะ ที่นักเรียนจำเป็นต้องใช้ในการตั้งต้นธุรกิจ คุณเจอเริลด์ ริชาร์ดสผู้บริหารระดับสูงของมูลนิธิข้างต้นในนครซานฟรานซิสโก บอกว่า ทางมูลนิธิตระหนักว่าในการศึกษาเรื่องการเป็นผู้ประกอบการ ช่วยให้นักเรียนได้เรียนรู้วิชาคณิต ศาสตร์ ส่วนการเขียนแผนงานธุรกิจช่วยให้นักเรียนได้ฝึกทักษะด้านการเขียน และยังได้ใช้ทักษะ ในด้านการนำเสนออีกด้วย ส่วนคุณเนวีล ริชาร์ดสันแห่งบริษัทการเงินเมอริล ลินช์ กล่าวว่าการที่นักเรียนได้เรียนรู้ในการเตรียมวางแผนงานธุรกิจเป็นสิ่งที่ท้าทาย อย่างบางคนต้องการทำธุรกิจด้านอาหารและคิดว่า จะสามารถทำอาหารที่บ้านของตัวเองได้ ต้องอธิบายให้เด็กๆ ทราบว่าพวกเขาอาจจะต้องเช่าครัว พาณิชย์ และจะต้องทำประกันด้วย